นายกรัฐมนตรี ห่วงใยอันตรายจากพายุฝนตกหนัก สั่งทุกจังหวัดดูแลประชาชนใกล้ชิด ย้ำใช้เวลาทำงานต่อเนื่อง พร้อมติดตามการประชุมสภาทุกนัด
นายกรัฐมนตรี ห่วงใยอันตรายจากพายุฝนตกหนัก สั่งทุกจังหวัดดูแลประชาชนใกล้ชิด ย้ำใช้เวลาทำงานต่อเนื่อง พร้อมติดตามการประชุมสภาทุกนัดพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แสดงความห่วงใยประชาชนที่อยู่ในพื้นที่เสี่ยงภัยพายุฝนตกหนักในระยะนี้ โดยเฉพาะภาคเหนือภาคตะวันออกเฉียงเหนือ ภาคกลาง และภาคตะวันออก โดยได้รับรายงานว่าบางแห่งเกิดน้ำป่าไหลหลาก เสาไฟฟ้าหักโค่น และอุบัติเหตุบนท้องถนน จึงขอให้ประชาชนใช้ความระมัดระวังเป็นพิเศษและติดตามข่าวสารการเตือนภัยจากกรมอุตุนิยมวิทยาอย่างใกล้ชิด โดยนายกฯ สั่งกำชับให้ทุกจังหวัดที่ได้รับผลกระทบจากพายุมูน ซึ่งทำให้เกิดฝนตกหนักติดต่อกัน เฝ้าระวังสถานการณ์ แจ้งเตือน และออกติดตามดูแลให้ความช่วยเหลือประชาชนที่เดือดร้อนจากปัญหาดังกล่าวอย่างทั่วถึงด้วย”รองโฆษกประจำสำนักนายกรัฐมนตรีกล่าวว่า ในช่วงนี้นายกรัฐมนตรีใช้เวลาประชุมเร่งรัดงานต่าง ๆ ซึ่งมีหลายเรื่องที่ต้องดำเนินการต่อเนื่อง ทั้งการพัฒนาประเทศและแก้ไขปัญหาของประชาชน รวมทั้งติดตามการถ่ายทอดสดการประชุมสภาผู้แทนราษฎรทุกครั้ง เพื่อรับฟังเสียงสะท้อนของสมาชิกทุกคน โดยจะนำข้อเสนอแนะที่เป็นประโยชน์ไปดำเนินการอย่างดีที่สุด